රාජපාක්ෂිකයන් කියන්නේ දෙමල ඊලම් අරගලය පොඩි පට්ටම් කර දමා තිස් වසරක් පැවති යුද්ධය නිමා කළ නිසා මහින්දට කළගුණ දැක්වීමක් වශයෙන් ඔහුව නැවත ජනාධිපති ධූරයට පත් කළ යුතු බවයි.එම කථාවෙන් කියවෙන්නේ මහින්ද නැවත ජනපති ධූරයට පත් කල යුත්තේ රටට සේවය කිරීමට, රට සංවර්ධනය කිරීමට ඔහුගේ සේවය අවශ්‍ය නිසා නොව යුද්ධය දිනූ මහින්දට කරන උපකාරයක් වශයෙන් අප ඔහු දිනවිය යුතු බවයි.එනම් මේ රටේ සම්පත් තමන්ගේ හා තම පරපුරේ ප්‍රයෝජනයට ගැනීමට අප කළ ගුණ සැලකීමක් වශයෙන් ඔහුට ඉඩ දිය යුතු බවයි.මේ රට චීනුන්ට උගස් කරමින් තම මඩිය තර කර ගැනීමට අප කළ ගුණ සැලකීමක් වශයෙන් ඔහුට ඉඩ දිය යුතු බවයි.සෑම ව්‍යාපෘතියකින්ම ඩොලර් මිලියන් ගණන් කොමිස් ගැසීමට කළ ගුණ සැළකීමක් වශයෙන් අප ඉඩ දිය යුතු බවයි.එතනෝල් කාරයින් හා කුඩු කාරයින් මේ රට වනසද්දී කළ ගුණ සැළකීමක් වශයෙන් අප ඊටද ඉඩ දිය යුතු බවයි.අධිකරණය ඇතුලු සියලු ආයතන විනාශ කර දමද්දී කළ ගුණ සැළකීමක් වශයෙන් අප ඒ විනශයන් ට ඉඩ දිය යුතු බවයි.කොටින්ම කිවහොත් මුලු රටම නායකයාගේ හා පවුලේ බූදලයක් බවට පත් වෙද්දී අප ඇහ කණ පියාගෙන ඊට ඉඩ දිය යුතුබවයි.මේ කළ ගුණ සැලකීමේ කථාවේ ඊට වඩා වෙනස් අරුතක් මට නම් නොපෙනේ.කළ ගුණ දැක්වීම යනු එයද.